Τα δάση της Ινδίας.
Μοιάζουν με πανέμορφα εποχικά δάση.
Αλλά δεν είναι έτσι.
Έχουν μια μοναδική μαγεία.
Το πνεύμα του ινδικού δάσους ενσαρκώνεται σε ένα εντυπωσιακό ζώο.
Είναι σαν ένα πνεύμα.
Είναι παντού…
και πουθενά.
Χαίρει σεβασμού αλλά και φόβου.
Κάθε φορά που εμφανίζεται μια τίγρη, σημαίνει συναγερμός.
Όλα τα υπόλοιπα ζώα του δάσους συνασπίζονται εναντίον της.
Η Άμπαρ, μια τρίχρονη τίγρη,
θα πρέπει να νιώθει μόνη επειδή όλοι τη φοβούνται.
Η Άμπαρ, ωστόσο, δεν είναι πια μόνη.
Η Άμπαρ έχει ένα μυστικό.
Μικρά τιγράκια, μερικών εβδομάδων.
Δύο…
Όχι, τρία…
Τέσσερα τιγράκια.
Ασυνήθιστα μεγάλη γέννα για κάποια που γίνεται πρώτη φορά μητέρα.
Πώς να φανταστεί κανείς ότι αυτά τα μικρά θα κυβερνούν κάποτε τη ζούγκλα;
Κρυμμένα σ' αυτήν την ξεραμένη κοίτη,
τα μικρά θα τρέφονται αποκλειστικά με γάλα για τους επόμενους τέσσερις μήνες.
Ζυγίζουν λίγα κιλά το καθένα.
Διακόσιες φορές λιγότερο από τη μαμά τους,
κι αυτό τα καθιστά ευάλωτα.
Με αρκετό γάλα, θα μεγαλώσουν γρήγορα και θα γίνουν δυνατά,
ακόμη και τρομακτικά.
Εκείνη, όμως, πρέπει να πιάνει διπλάσια λεία απ' ό,τι συνήθως.
Έχει πάλι σπασμούς από την πείνα.
Το τάισμα τεσσάρων μικρών την έχει εξαντλήσει.
Είναι σχεδόν απίθανο να επιβιώσουν και τα τέσσερα μέχρι την ενηλικίωση.
Αλλά η Άμπαρ θα κάνει το αδύνατο δυνατό.
ΤΙΓΡΗΣ
Ενώ η Άμπαρ λείπει για κυνήγι, τα μικρά ανυπομονούν για εξερεύνηση.
Τα μάτια τους μόλις άνοιξαν.
Ο συντονισμός τους δεν έχει αναπτυχθεί ακόμη πλήρως.
Και η ισορροπία τους είναι…
ακόμη σε αρχικό στάδιο.
Οι ρίγες τους είναι μοναδικές σαν barcode…
όπως και οι προσωπικότητές τους που ήδη έχουν αρχίσει να διαφαίνονται.
Αυτή είναι η Άιβι.
Της αρέσει να σκαρφαλώνει.
Και κάποιος άλλος φαίνεται ότι λατρεύει την περιπέτεια.
Αυτός είναι ο Ράβι.
Ήρεμα, τίγρη.
Η μικρότερη είναι η Τσαρμ.
Είναι πιο ντροπαλή και προτιμάει να μένει μακριά από τα πιο ατίθασα.
Και μας μένει ο Γκόλου.
Είναι κάπως αδέξιος
και καλύτερος στην κατάβαση παρά στην ανάβαση πλαγιών.
Πάντα υπάρχει ένας τέτοιος.
Το μέλλον τους εξαρτάται ολοκληρωτικά από τη μαμά τους
και την ικανότητά της να τους παρέχει γάλα.
Κάπου ανάμεσα στα χόρτα, η Άμπαρ κυνηγάει.
Δεν πρέπει να γίνει αντιληπτή από τον στόχο της,
αλλά ούτε και από οποιοδήποτε άλλο ζώο
που μπορεί να σημάνει συναγερμό.
Τα ελάφια που κυνηγάει έχουν αχρωματοψία στο πορτοκαλί.
Οι ρίγες τη βοηθούν να μη γίνει αντιληπτή.
Ακόμη και όταν είναι εκτεθειμένη, παραμένει σχεδόν αόρατη από τη λεία της.
Σχεδόν αόρατη.
Από τις 20 φορές που θα βγει για κυνήγι, οι 19 είναι ανεπιτυχείς.
Τώρα που δεν έχει κάλυψη,
πρέπει να προχωρήσει κι άλλο πριν τη νέα της απόπειρα
κι αυτό σημαίνει ότι θα απομακρυνθεί κι άλλο από τα μικρά της.
Στο καταφύγιό τους στην κοίτη του ποταμού,
τα μικρά της Άμπαρ κάνουν αυτό που ξέρουν να κάνουν καλά τα μικρά τιγράκια.
Το έχουν ρίξει στον ύπνο μετά το παιχνίδι.
Ευτυχία.
Ένας πύθωνας.
Αυτά τα φίδια μπορεί να φτάσουν μέχρι τα έξι μέτρα.
Είναι το τελευταίο πράγμα που βλέπουν πολλά τιγράκια.
Σε αντίθεση με την Άμπαρ, ο πύθωνας επιβιώνει μήνες χωρίς τροφή.
Αυτός εδώ πεινάει πολύ.
Τα μικρά αποτελούν σπάνια ευκαιρία.
Ο πύθωνας δεν βλέπει καλά,
αλλά μπορεί να μυρίσει τα μικρά της Άμπαρ και να νιώσει τη θερμότητά τους.
Λογικά δεν θα δυσκολευτεί.
Ξύπνησε ο Ράβι!
Δεν φοβάται.
Για μια φορά, το σύστημα προειδοποίησης του δάσους ευνοεί την τίγρη.
Ωραίος βρυχηθμός, Ράβι.
Είναι όλοι ασφαλείς.
Ακόμη και η Τσαρμ που δεν ξύπνησε καθόλου.
Για να ταΐσει τα μικρά της, η Άμπαρ πρέπει να πάει για κυνήγι.
Είναι το χειρότερο δίλημμα που αντιμετωπίζει μια μητέρα.
Και τώρα που ανακάλυψαν τα μικρά της,
πρέπει να τα μεταφέρει σε πιο ασφαλές μέρος.
Η εύρεση καλύτερης κρυψώνας είναι επιτακτική.
Ο Σάνκαρ είναι ο νέος αρχηγός της περιοχής.
Εξόρισε πρόσφατα τον πατέρα των μικρών της Άμπαρ
για να γίνει ο απόλυτος βασιλιάς αυτής της ζούγκλας.
Οι αρσενικές τίγρεις αποτελούν τα μεγαλύτερα αιλουροειδή του κόσμου.
Και με βάρος 270 κιλά, είναι πολύ πιο μεγαλόσωμος από την Άμπαρ.
Το νέο βασίλειο του Σάνκαρ έχει έκταση 130.000 στρέμματα
και περιλαμβάνει τις εκτάσεις τεσσάρων θηλυκών, μαζί με της Άμπαρ.
Αν βρει τα μικρά, θα ξέρει ότι δεν είναι δικά του.
Θα μπορούσε να τα σκοτώσει.
Η νέα κρυψώνα της Άμπαρ είναι καλά καμουφλαρισμένη
και εδώ μπορούν μείνουν κρυμμένα τα μικρά ενώ εκείνη ψάχνει για τροφή.
Το κυνήγι δεν αποφέρει καρπούς τελευταία.
Αλλά η Άμπαρ πρέπει να δώσει γάλα στα μικρά της.
Είναι ενός μηνός και φαίνονται πιο τολμηρά.
Τα μάτια τους είναι ορθάνοικτα
και το περπάτημά τους πιο σταθερό.
Η Άιβι λατρεύει τα ύψη και πέφτει λιγότερο συχνά απ' ό,τι πριν.
Και η Τσαρμ είναι σίγουρα πιο μοναχική.
Είναι πιο ήσυχη από τους υπόλοιπους.
Η Άμπαρ δεν κάνει διακρίσεις, αγαπάει το ίδιο όλα τα μικρά της,
ακόμη και τον Ράβι…
που πάντα μπλέκει σε μπελάδες περισσότερο απ' ό,τι όλοι οι υπόλοιποι μαζί.
Τώρα είναι δύσκολο να διακρίνει κανείς ποιο από τα χαρακτηριστικά τους
θα είναι πιο χρήσιμο για τη ζωή στα δάση της Ινδίας.
Ο Γκόλου πρέπει να βρει τα πατήματά του, αν θέλει να διαπρέψει.
Τα φυσικά ένστικτα των μικρών τους δίνουν τα εφόδια για μια καλή αρχή.
Αλλά έχουν ακόμη πολλά να μάθουν,
αν θέλουν να καταφέρουν να επιβιώσουν στη μοναχική ζωή που τα περιμένει.
Η Άμπαρ αποφασίζει ότι είναι έτοιμα για να κάνουν μια βόλτα στην περιοχή.
Όχι μακριά, μόνο γύρω από την κρυψώνα.
Είναι ο πρώτη μέρα στο σχολείο της ζούγκλας.
Το ξέρεις ότι φαίνεσαι, έτσι;
Κι εσύ.
Ο Ράβι προπορεύεται.
Αυτός ο σκίουρος καλύτερα να προσέχει.
Καλά, ίσως σε έναν ή δυο μήνες.
Μια βραδύπους αρκούδα δείχνει τα κατατόπια στο μικρό της.
Μια μέρα θα έχει τα θανατηφόρα νύχια και την οξυθυμία της μαμάς του.
Η αποφυγή αρκούδων αποτελεί βασικό μάθημα στο σχολείο της ζούγκλας.
Για τα μικρά, τα πάντα είναι καινούργια.
Και μέχρι να μάθουν,
καλύτερα να παρακολουθούν από μακριά.
Φοβητσιάρικα μικρά.
Ένα πράγμα θα πρέπει να φοβούνται.
Ο Σάνκαρ εγκαθίσταται στο νέο του βασίλειο.
Του αρέσει να χαλαρώνει και να μην κοπιάζει στη ζέστη.
Οι μεγάλες αρσενικές τίγρεις προκαλούν τρόμο στους άλλους θηρευτές.
Γι' αυτό, πολλά ζώα βρίσκουν ασφάλεια κοντά στον Σάνκαρ.
Κι επιπλέον προσελκύει πιθανά γεύματα.
Η προσέγγιση, ωστόσο, απαιτεί προσοχή.
Οι ακίνητες μύγες αποτελούν το μεσημεριανό γεύμα των βατράχων.
Η τριχωτή όαση δεν θα μείνει ακίνητη για πάντα.
Υπάρχει χρόνος για ένα τελευταίο σνακ πριν ο Σάνκαρ πάει για περιπολία;
Ώρα να εκτιναχθούν.
Τα ανοιχτά βοσκοτόπια δυσκολεύουν την Άμπαρ στο κυνήγι.
Εδώ δεν μπορεί να καραδοκήσει για τη λεία της.
Περιέργως, τα ελάφια δεν απομακρύνονται.
Θέλουν να έχουν την Άμπαρ στο οπτικό τους πεδίο.
Είναι θηρευτής που στήνει ενέδρες, επομένως και πιο επικίνδυνη κρυμμένη.
Τα ελάφια παρακολουθούν κάθε της κίνηση.
Βρήκε ένα νέο κοπάδι ελαφιών που δεν την έχουν δει.
Θα μπορούσαν να είναι στόχοι.
Αν δεν την δει κανένα άλλο ζώο για να σημάνει συναγερμό.
Υπάρχουν παντού παρατηρητές.
Κάποιοι έχουν μάτια ακόμη και στο πίσω μέρος του κεφαλιού τους.
Δεν μπορεί να διατηρήσει την ταχύτητά της…
αλλά μπορεί να ακούσει κάτι κρυμμένο στα χόρτα.
Επιτέλους, ένα μεγάλο αρσενικό ελάφι που θα παρέχει τροφή για μια βδομάδα.
Θα το μεταφέρει στην κρυψώνα για να το φάει με την ησυχία της.
Πεθαίνει της πείνας.
Είναι δύσκολο να φάει αρκετά όταν τα μικρά θέλουν τόσο πολύ γάλα.
Όταν τα μικρά αρχίσουν τις στέρεες τροφές, όλα θα είναι πιο εύκολα.
Η Άμπαρ κάνει ένα διάλειμμα…
από τα μικρά της.
Λόξιγκας.
Οι εργαζόμενες μητέρες δεν ξεκουράζονται ποτέ.
Τα μικρά θα μάθουν ότι δεν μπορείς να πιάσεις μια τίγρη από την ουρά.
Αποκλείεται να ηρεμήσει, αλλά τουλάχιστον έχει τροφή για να κατεβάσει γάλα.
Ο Σάνκαρ.
Ασυνήθιστες μυρωδιές τον προσελκύουν στην κρυψώνα της Άμπαρ.
Τροφή ή μικρά;
Δεν είναι σίγουρος, αλλά το ίδιο του κάνει.
Η Άμπαρ ξέρει ότι κινδυνεύουν.
Δεν μπορεί να τον αφήσει να ανακαλύψει τα μικρά.
Δεν μπορεί να αναγνωρίσει τη μυρωδιά.
Αλλά είναι έντονη.
Τα μικρά τιγράκια παραμένουν ήσυχα.
Το έχουν ήδη μάθει από τη μαμά τους.
Ο Σάνκαρ αφήνει το μήνυμά του.
Αυτή η περιοχή τού ανήκει.
Η Άμπαρ ξέρει πού να τον οδηγήσει.
Εκείνος τσιμπάει.
Το ελάφι είναι πολύτιμο για την Άμπαρ.
Αλλά αν η προσοχή του Σάνκαρ αποσπαστεί από την τροφή,
ίσως να μην ελέγξει τις υπόλοιπες μυρωδιές γύρω από την κρυψώνα.
Αυτές που θα τον οδηγούσαν στα πολύτιμα μικρά της.
Είναι ασφαλείς για τώρα.
Χάρη στις γρήγορες κινήσεις της Άμπαρ, κέρδισαν λίγο χρόνο.
Αλλά ο Σάνκαρ έχει μαρκάρει την περιοχή.
Θα επιστρέψει.
Το κλεμμένο φαγητό είναι το καλύτερό του.
Ο βασιλιάς προτιμά να κάνουν οι υπήκοοί του τη δύσκολη δουλειά,
ειδικά τώρα που οι μέρες γίνονται όλο και πιο ζεστές.
Έχει αρχίσει να νυστάζει από τη ζέστη και το φαγητό,
αλλά δεν είναι εύκολο να βολευτεί.
Ποιο είναι το μοναδικό ζώο που μπαίνει σε σπηλιά τίγρη
και μπορεί να βγει έξω ζωντανό;
Ένας τίγρης.
Κάποιος δεν κοιμήθηκε καλά.
Έναν μήνα μετά, το σχολείο της ζούγκλας φτάνει στο τέλος του.
Η Άμπαρ θεωρεί ότι τα μικρά είναι έτοιμα να εξερευνήσουν την περιοχή της.
Είναι 20.000 στρέμματα.
Αφού την έχει διασχίσει και έχει κυνηγήσει εδώ για χρόνια,
η Άμπαρ γνωρίζει κάθε σπιθαμή της.
Υπάρχουν πανέμορφα δάση που βρίθουν από λεία
και κάποιοι λιγότερο ικανοί θηρευτές που το βάζουν στα πόδια.
Υπάρχουν μέρη για να στήσεις ενέδρα σε ανύποπτα ζώα.
Ένα ξέφωτο
όπου τα μικρά θα αποφοιτήσουν κυνηγώντας αντιλόπες νιλγκάι.
Και τώρα, η τελευταία στάση.
Η λίμνη.
Ο Ράβι ακολουθεί τη μικρή του αδερφή Τσαρμ στις όχθες της λίμνης.
Η Άιβι και ο Γκόλου αφαιρούνται.
Είναι πόσιμο;
Μια πράσινη σούπα;
Τα μικρά δροσίζονται και η ενέργειά τους επανέρχεται.
Ευκαιρία για την Τσαρμ να ξεκουραστεί.
Ο Ράβι καλά θα κάνει να τα βάλει με κάποιον στο μέγεθός του.
Καημένη Τσαρμ.
Ποιος είπε ότι στα αιλουροειδή δεν αρέσει το νερό;
Η Άμπαρ απολαμβάνει μερικά λεπτά ηρεμίας πριν την ώρα του μπάνιου.
Το παιχνίδι έγινε κάπως σκληρό για την Τσαρμ,
αλλά θα είναι μια χαρά μετά τα χάδια της μαμάς της.
Ο Σάνκαρ ελέγχει τα πέρατα του νέου του βασιλείου.
Είναι απαραίτητο για να κρατήσει μακριά τους αρσενικούς εχθρούς.
Με θερμοκρασίες άνω των 38 βαθμών,
κυκλοφορεί κυρίως τη νύχτα.
Τη μέρα προσπαθεί να κρατήσει το τεράστιο σώμα του δροσερό.
Μια απομονωμένη σπηλιά, δημιούργημα της εποχής των μουσώνων, είναι ιδανική.
Πρόκειται για μια σπάνια ματιά στον μυστικό κόσμο του βασιλιά.
Μια στιγμή μοναξιάς.
Μακριά από το βλέμμα της ζούγκλας.
Δύο μήνες αργότερα, χρησιμοποιούν σπάνια την κρυψώνα,
καθώς τα μικρά παρακολουθούν την Άμπαρ να κυνηγάει.
Θα μπορούσε να σκοτώσει το ελάφι, αλλά άλλος είναι ο στόχος της.
Τα μικρά χρειάζονται εμπειρία.
Για να ετοιμάσεις αυτήν τη λεία, χρειάζεσαι νύχια σαν ξυράφια,
τεράστια δόντια και μια τραχιά γλώσσα.
Τα υπόλοιπα είναι μια μείξη ενστίκτου και εξάσκησης.
Τα μικρά της Άμπαρ σύντομα θα διαπρέψουν και σ' αυτό το μάθημα.
Σε έναν χρόνο από τώρα, θα εγκαταλείψουν την εστία τους.
Θα πρέπει να τα βάζουν με άλλες τίγρεις για να μείνουν κάπου
και να πιάνουν δική τους λεία.
Τα μαθήματα κυνηγιού δεν ξεκίνησαν καλά.
Δεν έχει και πολύ κρέας αυτό το πουλί, Γκόλου.
Οι τίγρεις δεν τρώνε χόρτα, Τσαρμ.
Η Άμπαρ έχει ακόμη δουλειά με αυτούς τους δύο.
Ο χρόνος πιέζει.
Και η Άιβι;
Η ουρά ενός πιθήκου είναι τόσο θελκτική όσο ένα κουβάρι μαλλί για ένα γατάκι.
Οι τίγρεις πιάνουν συχνά πιθήκους, αλλά όταν αυτοί είναι στο έδαφος.
Θα πιάσει σεμνοπίθηκο ενώ αυτός είναι στο δέντρο;
Αυτό το κάνουν στην καλύτερη οι λεοπαρδάλεις.
Φιλόδοξο σχέδιο.
Ο σεμνοπίθηκος σκαρφαλώνει ψηλότερα για να παραμείνει ασφαλής.
Δεν φαίνεται να φοβάται κι αυτό είναι προσβλητικό.
Ο πίθηκος κατεβαίνει για να δει από κοντά.
Το πείραμα τελείωσε.
Κανένα από τα μικρά δεν είναι έτοιμο για να μείνει μόνο του.
Έχουν περάσει έξι μήνες και τα μικρά της Άμπαρ μεγάλωσαν πολύ.
Είναι αρκετά μεγάλα για να τη συνοδεύσουν στη λίμνη κοντά στα όρια της περιοχής της.
Οι νερόλακκοι στο δάσος έχουν αδειάσει
και η Άμπαρ ξέρει ότι η λεία θα βρίσκεται στη λίμνη.
Σ' αυτήν την περιοχή δεν κυβερνούν οι τίγρεις.
Για να φτάσουν στο σημείο του κυνηγιού, απαιτείται μεγάλη προσοχή.
Οι τίγρεις κυριαρχούν στην ξηρά.
Στο νερό, ο κροκόδειλος του βούρκου μπορεί να αντιστρέψει τους όρους.
Οι ψυχρόαιμοι κροκόδειλοι είναι πιο γρήγοροι όταν ζεσταθούν από τον ήλιο.
Τα μικρά της Άμπαρ ακόμη εξαρτώνται από εκείνη για να φάνε.
Αν την πιάσει ένας κροκόδειλος, θα λιμοκτονήσουν.
Το πεδίο φαίνεται ελεύθερο.
Η Άμπαρ ξέρει ότι οι τεράστιοι κροκόδειλοι κρύβονται και στα πιο ρηχά νερά.
Οι ποταμογείτονες γυαλίζουν στη ζέστη και προσελκύουν δεκάδες ελάφια σάμπαρ.
Η Άμπαρ είχε δίκιο.
Η λίμνη είναι παράδεισος για τη λεία της.
Το δίλημμα είναι τεράστιο.
Αυτό ήταν.
Θα περιμένει μέχρι το ελάφι να βγει έξω.
Ή… ίσως να πιάσει ένα πριν φτάσει στη λίμνη.
Συνεχίζει.
Είναι δελεαστικό να πάει πιο βαθιά,
αλλά η εμπειρία της την κρατά πίσω.
Η Άμπαρ θα μπορούσε να 'χει κάνει ένα σοβαρό λάθος.
Ένα πολύτιμο μάθημα για τα μικρά.
Η βραδύπους αρκούδα δείχνει στο μικρό της έναν ασφαλέστερο τρόπο για να βρει τροφή.
Η αναζήτηση τερμιτών δεν ενέχει κινδύνους.
Αν όμως κλέψεις το φαγητό της μαμάς,
τότε εκείνη θα σου τις βρέξει.
Ένα μικρό αρκουδάκι δεν χρειάζεται πολλά για να διασκεδάσει.
Αρκεί ένα κλαδί.
Πρόσεξε τι κάνεις με αυτό το πράγμα.
Στο δάσος, το σχολείο της ζούγκλας έκλεισε για διακοπές.
Τα μικρά διαθέτουν πλέον τη δύναμη να τα βάλουν με τα περισσότερα ζώα,
εκτός από τις αρκούδες.
Χρειάζονται ακόμη εξάσκηση στις κινήσεις τους,
αλλά αυτό θα το κάνουν παίζοντας.
Ακόμη και η Τσαρμ βγήκε από το καβούκι της
και γίνεται πολύ πιο κοινωνική.
Η Άμπαρ περιμένει τα μικρά της.
Έχουν αφαιρεθεί από τη μυρωδιά μιας άλλης τίγρης.
Δεν είναι η μαμά τους.
Και η μυρωδιά είναι πολύ έντονη.
Ο Σάνκαρ έχει προχωρήσει πολύ για να δει την οικογένεια,
αλλά η Άμπαρ αναγνωρίζει το κάλεσμά του.
Πρέπει να τον προλάβει πριν εκείνος δει τα μικρά.
Η Τσαρμ είναι μακριά από τους υπόλοιπους και μένει κρυμμένη,
καθώς η Άμπαρ προσπαθεί να διώξει τον Σάνκαρ.
Ο Σάνκαρ καταλαβαίνει ότι η Άμπαρ κάτι κρύβει.
Θα μπορούσε να σκοτώσει την Άμπαρ, αλλά δεν είναι αυτός ο σκοπός του.
Θέλει να αποκτήσει μικρά μαζί της και δεν θα σταματήσει να προσπαθεί.
Η Άμπαρ δεν μπορεί να τον κρατάει άλλο σε απόσταση.
Πρέπει κάτι να κάνει…
και μάλιστα γρήγορα.
Αν και τα μικρά μεγαλώνουν γρήγορα, βρίσκονται ακόμη σε μεγάλο κίνδυνο.
Η Άμπαρ έχει ένα σχέδιο.
Βρίσκει τη μυρωδιά του Σάνκαρ και του αφήνει μια πρόσκληση.
Ακόμη μεγαλώνει τα μικρά της
και δεν είναι γόνιμη,
αλλά ο Σάνκαρ δεν το γνωρίζει αυτό.
Τώρα που τον κάλεσε για ζευγάρωμα,
θα υποθέσει ότι θέλει να αποκτήσει μικρά και ότι δεν έχει ήδη δικά της.
Έτσι τα μικρά θα είναι ασφαλή μέχρι να είναι έτοιμα να φύγουν.
Αν πετύχει το σχέδιο της Άμπαρ, ο Σάνκαρ θα πιστέψει ότι είναι μόνη.
Για να ολοκληρωθεί το δόλιο σχέδιο,
η Άμπαρ πρέπει να μείνει με τον Σάνκαρ και μακριά από τα μικρά για μερικές μέρες.
Είναι μια σπάνια ευκαιρία για συντροφιά.
Η Άμπαρ επιστρέφει στα μικρά της όσο πιο γρήγορα μπορεί.
Βρίσκει πρώτα τον Ράβι.
Είναι και η Άιβι εκεί.
Αλλά δεν βλέπει τον Γκόλου και την Τσαρμ.
Το δάσος είναι απέραντο και επικίνδυνο για τα μικρά τιγράκια.
Δεν έχει ιδέα προς τα πού πήγαν,
πράγμα που σημαίνει ότι έχει πολύ έδαφος να καλύψει.
Ελέγχει όλα τα σημεία στα οποία πήγαν μαζί.
Τελικά φτάνει στην κορυφογραμμή που έχει θέα σε όλη την περιοχή της.
Γύπες.
Το τελευταίο πράγμα που ήθελε να δει ενώ τα δύο μικρά της αγνοούνται.
Από δω και πέρα θα έχει μόνο δύο μικρά.
Η ανατροφή δύο μικρών θα είναι ευκολότερη,
αλλά η Άμπαρ δεν ήθελε μια εύκολη ζωή.
Οι πυγολαμπίδες λάμπουν στον ουρανό στέλνοντας σινιάλα για ζευγάρωμα.
Η ατμόσφαιρα της ζούγκλας γεμίζει άγνωστους ήχους
καθώς ένα νέο είδος ζώων πετάει στον ουρανό.
Μπορεί η Τσαρμ να χάθηκε, αλλά είναι ζωντανή.
Δεν είχε την ίδια τύχη με τον Γκόλου.
Η νύχτα κρύβει κινδύνους για ένα μικρό τιγράκι.
Πρέπει να προσέχει.
Είναι ολομόναχη και μακριά από το σπίτι.
Αυτά τα μέρη είναι εντελώς αχαρτογράφητα για την Τσαρμ.
Θα πρέπει να σκεφτεί πολύ
και να θυμηθεί ό,τι έμαθε από την Άμπαρ,
αν θέλει να επιβιώσει.
Η χειρότερη εποχή για να είσαι μακριά από το σπίτι πλησιάζει.
Κάθε χρόνο, όταν οι άνεμοι εγκλωβίζονται στα βουνά των Ιμαλαΐων,
αρχίζουν να συγκεντρώνονται τα σύννεφα των μουσώνων στην Ινδία.
Οι περισσότερες βροχές στην Ινδία πέφτουν μέσα σε λιγότερο από τρεις μήνες.
Με την άφιξη της νέας εποχής,
η Άμπαρ και τα εναπομείναντα μικρά θα πρέπει να μετακινηθούν…
και να αφήσουν πίσω τον Γκόλου και την Τσαρμ.
Μέσα σε λίγες μέρες, το τοπίο γίνεται καταπράσινο
και οι ξεραμένες κοίτες απροσπέλαστοι χείμαρροι
που εμποδίζουν τις τίγρεις να μετακινηθούν.
Οι βάτραχοι λατρεύουν το νερό.
Είναι η εποχή που ξεκινούν την ιεροτελεστία του φλερτ.
Εδώ, ο πιο ελκυστικός
είναι αυτός με το δυνατότερο κόασμα.
Για να νικήσεις τους αντίπαλους μνηστήρες,
πρέπει να έχεις δυνατά πόδια.
Μια γρήγορη προθέρμανση…
μια βολιδοσκόπηση του ανταγωνισμού…
και ο αγώνας ξεκινά.
Απ' ό,τι φαίνεται δεν υπάρχουν κανόνες.
Επιτέλους, η στάθμη του νερού πέφτει και η Τσαρμ μπορεί να μετακινηθεί.
Με κάποιον τρόπο, κατάφερε να επιβιώσει μόνη της,
ίσως πιάνοντας μικρότερη λεία ή τρώγοντας κουφάρια ζώων.
Μερικές μέρες μετά, το τοπίο αρχίζει να γίνεται γνώριμο.
Και στη μια όχθη της λίμνης, βρίσκει αυτό που έψαχνε.
Την οικογένειά της.
Η Τσαρμ έγινε δυνατή ενώ έλειπε και μεγάλωσε σχεδόν όσο και οι υπόλοιποι.
Έχει και μεγαλύτερη αυτοπεποίθηση.
Τώρα ο Ράβι δεν μπορεί να την εκφοβίσει.
Για την Άμπαρ, η επιστροφή της Τσαρμ
έχει ξυπνήσει έναν βαθύ δεσμό που είχε αναγκαστεί να καταπιέσει.
Η κόρη της χρειάζεται κι άλλη εκπαίδευση
και η Άμπαρ έχει μια δεύτερη ευκαιρία για να τη διδάξει.
Μετά την επανένωση, το σχολείο της ζούγκλας ανοίγει πάλι τις πόρτες του.
Τα μικρά εξασκούνται καθημερινά στο κυνήγι.
Προσοχή.
Ήρεμα.
Όχι αυτήν τη φορά, Τσαρμ.
Η Άμπαρ, ωστόσο, παίρνει κουράγιο.
Η σειρά της Άιβι.
Αλήθεια;
Τα μικρά βελτιώνονται.
Ο Σάνκαρ κάνει περιπολία
και βλέπει για πρώτη φορά τα μικρά της Άμπαρ.
Εστιάζει στον Ράβι.
Είναι το μεγαλύτερο αρσενικό μικρό, πράγμα που σημαίνει η μεγαλύτερη απειλή.
Η Άμπαρ παρακολουθεί τον Σάνκαρ που κατευθύνεται προς τον γιο της.
Κατεβαίνει κάτω για να τραβήξει την προσοχή του μακριά από τον Ράβι.
Τώρα η προσοχή του Σάνκαρ είναι στραμμένη στην Άμπαρ.
Ο βρυχηθμός του Ράβι τον αποσυντονίζει.
Πρέπει να υποχωρήσει.
Η Άμπαρ φτάνει στο σημείο.
Απομακρύνει τον Σάνκαρ και αντιμετωπίζει το τεράστιο αρσενικό.
Η Άμπαρ κατευνάζει τα πνεύματα.
Πρέπει να προστατέψει τα μικρά της
και ταυτόχρονα να έχει τον Σάνκαρ με το μέρος της.
Μπορεί να είναι ο αρχηγός της περιοχής για πολλά χρόνια ακόμα.
Ένα πράγμα είναι σίγουρο…
Τα μικρά της Άμπαρ δεν αποτελούν πλέον μυστικό.
Ο βρυχηθμός του Ράβι παραλίγο να τον σκοτώσει.
Η Άμπαρ δεν μπορεί πλέον να κρατήσει ασφαλή τα μικρά της.
Αυτό σημαίνει αλλαγή σχεδίων.
Στην πλαγιά πάνω από την περιοχή της Άμπαρ οι σεμνοπίθηκοι έχουν τρομερή ενέργεια.
Ενισχύουν ακόμη περισσότερο τους οικογενειακούς δεσμούς τους.
Κάτι που δοκιμάζεται στην οικογένεια με τις τίγρεις.
Έφτασε η ώρα για αλλαγή.
Ο Ράβι και η Άιβι θεωρούν ότι είναι μια μέρα σαν όλες τις άλλες
και πλησιάζουν την Άμπαρ, περιμένοντας το μερίδιό τους στο ελάφι.
Σύντομα, όμως, θα αλλάξει η ζωή τους.
Θα ανακαλύψουν ότι μια μητέρα πρέπει να είναι σκληρή για να είναι καλή.
Για να πετύχει το μάθημα,
πρέπει να πιστέψουν ότι η Άμπαρ θα τους σκοτώσει,
αν πλησιάσουν πολύ.
Η Τσαρμ είναι η πρώτη που συνειδητοποιεί ότι είναι μάταιο.
Για πρώτη φορά στη ζωή τους, η μητέρα τους δεν θα τους δώσει φαγητό.
Έτσι, θα πάρουν μια γεύση από τη μοναχική ζωή που τους περιμένει.
Η Άμπαρ διαφωνεί κάθετα με αυτό που κάνει,
αλλά ξέρει ότι αναγκάζοντάς τα να φύγουν
είναι ο μόνος τρόπος για να μείνουν ασφαλή από τον Σάνκαρ.
Στην αρχή, δεν πιάνουν το μήνυμα.
Αλλά η Άμπαρ το κάνει ξεκάθαρο στον Ράβι.
Δεν έχει άλλα μαθήματα ζωής να τους διδάξει.
Η Τσαρμ είναι η πρώτη που απομακρύνεται από την Άμπαρ.
Είναι ενάμισι έτους.
Μπορεί να κυνηγήσει μόνη της
και δεν θα της δίνει τροφή η μητέρα της.
Η Τσαρμ ήταν η μικρότερη και η πιο ήσυχη από τα μικρά της Άμπαρ,
αλλά έγινε πιο δυνατή όταν χάθηκε στη διάρκεια της εποχής των μουσώνων.
Ετοιμάζεται για το άγνωστο, όπως και τα αδέρφια της.
Ο Ράβι με την Άιβι από πίσω…
και την Τσαρμ να προπορεύεται.
Ποιος θα το έλεγε;
Η μικρή της Άμπαρ να προπορεύεται.
Τα πρώτα μικρά της περήφανης μαμάς αποφοιτούν από το σχολείο της ζούγκλας.
Και τώρα τι θα κάνει εκείνη;
Με την αναχώρηση των μικρών ανοίγει ένα κεφάλαιο για την Άμπαρ.
Δεν θα μείνει άπραγη.
Θα πάρει το μέλλον στα χέρια της.
Βλέπει τον Σάνκαρ να περιπολεί στην όχθη της λίμνης.
Ακολουθεί ένα άλλο τεράστιο αρσενικό.
Μια βραδύπους αρκούδα.
Είναι ατρόμητη, όπως και όλες οι αρκούδες στο είδος της.
Το ίδιο ισχύει και για τον Σάνκαρ.
Φαίνεται ότι σκέφτεται κάτι αδιανόητο.
Τα νύχια της αρκούδας μπορούν να ξεσκίσουν μια τίγρη,
πράγμα που καθιστά την βραδύπου αρκούδα το πιο επικίνδυνο ζώο της Ινδίας.
Ο Σάνκαρ δεν φοβάται τίποτα.
Σέρνει το τεράστιο τρόπαιό του σε ένα σημείο για να φάει ανενόχλητος.
Η Άμπαρ είδε τα πάντα και παραμένει κοντά στο φονιά της αρκούδας.
Κάποτε κρυβόταν όταν ο Σάνκαρ ήταν τόσο κοντά,
αλλά τώρα τον πλησιάζει.
Αντί να φύγει μακριά από τον βασιλιά, κάθεται κοντά του δείχνοντας σίγουρη.
Ο Σάνκαρ φαίνεται έτοιμος να υπερασπιστεί το γεύμα του.
Η Άμπαρ δεν προβάλλει καμία αντίσταση.
Και τότε ο Σάνκαρ κάνει κάτι μοναδικό.
Φέρνει την αρκούδα του στην Άμπαρ.
Το έπαθλο που κέρδισε με τόση δυσκολία,
το πιο επικίνδυνο ζώο που θα μπορούσε να αντιμετωπίσει
και το αφήνει για εκείνη.
Ο βασιλιά της ζούγκλας έχει κι άλλο πρόσωπο.
Η Άμπαρ πέρασε τη μισή της ζωή αποφεύγοντας τον Σάνκαρ
και τώρα είναι μαζί του.
Έχει ένα πολύ διαφορετικό κίνητρο για αυτό το ειδύλλιο.
Είναι έτοιμη να γεννήσει τα μικρά του και να ξεκινήσει μια νέα οικογένεια.
Ο Σάνκαρ θα προστατεύσει αυτά τα μικρά και την Άμπαρ, για όσο είναι βασιλιάς.
Έχουν περάσει δύο χρόνια.
Οι μουσώνες έρχονται και φεύγουν.
Και ο Ράβι τα πάει πολύ καλά.
Ο Ράβι έχει μια δική του λίμνη παράδεισο.
Φυσικά και δεν είναι κοντά στην Άμπαρ, ο Σάνκαρ δεν θα το επέτρεπε.
Προετοιμάζει το έδαφος για ένα νέο βασίλειο.
Η Άιβι είναι στο στοιχείο της.
Ανεβαίνει σε ένα δέντρο.
Έχει βελτιωθεί στο κυνήγι τους.
Αυτοί οι πίθηκοι καλύτερα να προσέχουν.
Και η ζωή της Τσαρμ έχει αλλάξει.
Το πρώτο της μικρό…
γεννήθηκε πριν μόλις έναν μήνα.
Και αυτό το μικρό αρσενικό…
έχει μια αδερφή.
Τώρα η Τσαρμ είναι η δασκάλα στο νέο σχολείο της ζούγκλας.
Θα τους μεταδώσει ό,τι έμαθε από την Άμπαρ.
Τα νέα μικρά έχουν πολλά να μάθουν για τα μαγικά δάση της Ινδίας.
Από το να αποφεύγουν πύθωνες, κροκόδειλους και ληστρικές αρσενικές τίγρεις…
μέχρι πώς να πιάνουν τη λεία τους που θα τη βρουν απέναντί τους.
Εφόσον είναι απόγονοι της Άμπαρ,
είναι σίγουρο ότι θα τιμήσουν την καταγωγή τους
και θα αποκτήσουν δικές τους οικογένειες.
Στην Ινδία ζει το 70% του πληθυσμού της άγριας τίγρης.
Οι τίγρεις έχουν αυξηθεί τα τελευταία 15 χρόνια.
Σήμερα υπάρχουν περισσότερες από 3.600 τίγρεις.
Η εκπομπή είναι αφιερωμένη σε όσους εργάζονται στα εθνικά πάρκα της Ινδίας
των οποίων η ακούραστη αφοσίωση την κατέστησε δυνατή.
Υποτιτλισμός: Βερονίκη Κουλιούφα